49. schôdza NR SR - 13.deň - B. popoludní
Dátum: 2026-05-04
Poslanec: Pročko, Jozef 
Druh vystúpenia: Vystúpenie v rozprave

Naozaj osobou pána ministra Kamila Šaška, ktorý je pre mňa taká figúrka, ktorú dosadili hlasáci, preto, aby mohli dobre riadiť ministerstvo. Pán Migaľ, viete, kto je pán Migaľ? To je ten vydierač z HLAS-u, ktorý už nie je v HLAS-e, ale so Šalitrošom zakladajú stranu a niečo so žalúdkom, lebo oni potom, keď hlasujú zle, tak im je strašne zle, takže aj to súvisí so zdravotníctvom. Pán Migaľ povedal o Petrovi Pellegrinim, že on riadi celú stranu a on riadi zdravotníctvo. Čiže môžeme sa domnievať na základe hodnotiaceho úsudku pána Migaľa, že pán prezident tento kšeft urobil. Na základe toho, čo povedal pán Migaľ, sa toho môžeme kľudne aj obávať, lebo pán Peter Pellegrini bol už zapletený do viacerých tendrov, či je to už ten mýtny tender. A pán minister Šaško je pre mňa naozaj taká figúrka, ktorému poviete a on to urobí. On je pre mňa taký výkonný práporčík HLAS-u, tak ako je výkonný práporčík Michelko v kultúre. Čo je ale pre mňa veľmi, veľmi také, na do očí bijúce, je pohľad na pána Šaška, keď sa to celé prevalilo. Ja som nevidel človeka, ktorý by pred sebou netlačil tú väzenskú celu, keď pil tie vody. Keď preglgal, on koľko vypil vtedy? 6, 5 l či 7 l, hovorili novinári? Vody, keď pohárik za pohárikom pil, keď sa ho novinári spytovali, čo sa deje a on: „Nič sa nedeje, všetko je v poriadku.“ A pil vodu za vodou. Už som nespomínal pána Danka. A SNS, ktorý tu búchal do stola a rozprával, že tento tender je niečo odporné a on sa postaví a zariadi, aby tento tender neprešiel a aby boli z toho vyvodené konc... no úplne až strašné veci. A čo sa stalo? Pán Danko akoby, čo nebuchol do stola. Myslím, že si narazil prst. Bolel ho prst, tak potom povedal, že nemôžem búchať do stola, lebo ma bolí prst. A stihol. Stikol, oni sú v tomto úplne, že geniálni. Oni chvíľočku povydierajú, tak ako Migaľ, ako Danko, a nakoniec týchto 800 miliónov ešte je ohrozených, pretože nielenže je tento tender protizákonný a vyšetruje ho polícia, ale sa odvolali tí, čo nakúpili dopredu tie sanitky, pretože sanitky sú nakúpené dopredu, tak tí sa idú súdiť so štátom a chcú, lebo Šaško povedal, že tento tender, všetko je v poriadku, všetko je zmazané. To hovoria vám. Keď vám nejaký vládny činiteľ povie, že všetko je v poriadku, prosím vás pekne, vtedy spozornite, vtedy si dajte pozor, lebo Tak tí sa idú súdiť so štátom a chcú, lebo Šaško povedal, že tento tender, všetko je už v poriadku, všetko je zmazané. To hovoria vám. Keď vám nejaký vládny činiteľ povie, že všetko je v poriadku, prosím vás pekne, vtedy spozornite, vtedy si dajte pozor, lebo nič nie je v poriadku. Práve opak je pravdou, v tej chvíli si dávajte pozor. Čiže? Jednoducho, naozaj my ešte môžeme prísť pri tomto obrovskom podvode o peniaze. A o koho zase ide? No o občanov, o zdravie občanov. Oni rozprávajú o tom, ako naozaj pri tých, zase som pri tých predvolebných sľuboch, ale čo vám sľubovali? Lepšie zdravotníctvo. Veď oni rozprávali, že konečne sa tu začne v zdravotníctve poctivo pracovať. Poctivo pracovať. Viete, s kým išiel Robert Fico do Vietnamu teraz? Neboli by sme sa to dozvedeli, keby si pani Martina Šimkovičová nepridá fotky. S pánom Haščákom. S pánom Haščákom. A všetci veľmi dobre vieme, všetci veľmi dobre vieme, ako zdravotná poisťovňa, ktorej je šéfom pán Haščák, zarába na zdravotníctve. A pre mňa je to naozaj jeden z najhorších zárobkov na svete, keď niekto zarába na zdraví iných ľudí. My sa stále tvárime, že máme zdravotníctvo zadarmo. Nie je to pravda. Už tu predo mnou spomínané poplatky, ktoré si vyberajú lekári, poplatky, ktoré si vyberajú lekári, tak to je niečo, čo je amorálne. Je to amorálne. Predstavte si babičku, ktorá príde k tomu lekárovi a má dať 20 € za nejaké vyšetrenie navyše. Tí ľudia, ktorí žijú zo 400 – 600 €, ledva vyžijú, tak ešte na tomto ich zdierame. Namiesto toho, aby sme 800 miliónov dali ľuďom, tak my ich dáme niekomu, kto na tom zarába, a obyčajní ľudia, tak si ani lieky nekupujú. Ten chudobný človek si nekúpi lieky, lebo na to nemá. Ale Kamil Šaško napríklad na príkaz svojho šéfa a vedenia urobil tender, na ktorom mali zarobiť obrovské peniaze. No je toto svinstvo? No je toto svinstvo. Ako to inak pomenujem? Je to expresívne slovo, ale je to svinstvo. To nie je normálne. To nie je čestné ani spravodlivé. Ako ste už počuli. Skoro rok to tu chceme, aby sa to tu prejednalo. Skoro rok. Lebo opakovanie je matka múdrosti. Ale tu sa to dá ešte sofistikovanejšie povedať. Opakovanie ukazuje na kšeftárov a zlodejov. Lebo oni viete, čo robia? Stokrát opakovaná lož sa u nich stáva pravdou. Oni vám stokrát budú rozprávať, stokrát klamstvo. Budú vám rozprávať, že sme psychopati, že sme blázni, že robíme strašné veci. Čo? Zlodej kričí: „Chyťte zlodeja.“ Oni, poviem to na tomto príklade, naozaj teraz využívajú tú Šimečkovu matku na to, aby prekrývali svoje obrovské kšefty, obrovské kšefty a ich ovečky vrieskajú. Tá Šimečková matka, to je teraz problém, to je problém národa. Nie 800 miliárd, teda 800 miliónov, ktoré chceli ukradnúť, nie 10 miliónov Bartekových, ktoré mal dostať, nie 40 miliónov, ktoré si dal Migaľ so sebou, ale toto je problém. A týmto prekrývajú. Týmto to prekrývajú. Ja netvrdím, že nespravila niečo, za čo by… Teda netvrdím ani, že spravila. Ja hovorím, nech to vyšetrí riadne prokuratúra, nech to vyšetria policajti a keď je Šimečkova matka za niečo zodpovedná, nech sa páči. Nech sa páči. Ale ja určite nebudem tvrdiť, že by za to mal Šimečka nejako prijať zodpovednosť. Má prijať zodpovednosť Robert Fico za svojho brata? Viete o tom, že v roku 2012 bol obvinený Ficov brat z daňového podvodu a zmizlo mu daňové účtovníctvo aj poradenstvo, všetky daňové doklady mu zmizli z polície? Tak ty o tom vieš, nie? Nie. Má byť… Netýkajte mi, dobre? Ďakujem. Riško Raši tu povedal, že tykanie je normálne. Tibor, ty mi raz tykáš, raz vykáš. Tak potom si musíme utriediť veci. Buď si budeme vykať, onikať alebo zamykať. To musíme si vytriediť. Raz mi tykáš, raz vykáš. Pán poslanec, po slovensky: netýkajte mi. To je celé, čo chcem od vás, nič viac. Môžete pokračovať. A prečo mi potom ty tykáš? Teraz mi vykáš. Teraz hráš formu pred ľuďmi. Vrátim sa k predmetu veci, a to je to, že tento tender, na ktorý poukazuje Marek, hnutie SLOVENSKO, na ktorý poukazujú aj KDH-ci, pán Stachura, na ktorý poukazuje aj pán Dvořák z Progresívneho Slovenska, na ktorý poukazujú aj normálni ľudia, ktorí pracujú v zdravotníctve a videli, čo sa deje, je obrovská zlodejina. A ešte raz to musím povedať a budem to opakovať. Toto je obrovská krádež. Namiesto toho, aby sme použili peniaze pre ľudí, ktorí to potrebujú. Namiesto toho, aby sme dali peniaze chorým, zdravotne postihnutým, aby sme dali peniaze, veď dobre, veď v tých osadách rómskych v poriadku, máme tam žltačky. Jasné. A aká je tam tá sociálna situácia, aká je? Veď Peťo Polák vám o nej určite porozpráva, aká je situácia, ale preboha, veď poďme tam, poďme to riešiť. Veď na to sú peniaze, ale nie, my dáme Daškovi, splnomocnencovi a jeho rodine 750 miliónov. Bum! A nič sa nedeje. Danko povie, že toto je odporné a mal by Daško odstúpiť. To hovorí v televízii Andrej Danko. Myslíte, že zase sa niečo bude diať? Že povie Ficovi: Fico, odvolaj toho Daška, lebo dal svojej rodine 750 miliónov? Ale Daško čo rozpráva? Fú, tí Polákovci, to ako robia zle. Fú, tí Polákovci vám idú ublížiť. Vždy robia z tých, ktorí pomáhajú, zločincov a tí, ktorí okrádajú, tak tí sú tu v tejto republike najčestnejší a tí sú najkrajší, najmilší a naj naj naj naj. Čiže ja verím, že ešte sa dnes dozviete veci a na toto treba poukazovať. Na toto netreba nikdy zabudnúť. Takéto podvody treba ľuďom hovoriť. Toto vám chceli spraviť a oni sú najradšej, keď to všetko utíchne. Keď sa… keď už to tak vysmradí a už nebude ten smrad z toho podvodu, ale ten podvod je tu stále. Ďakujem veľmi pekne. Na vystúpenie.